open-index/open-wikipedia-markdown huggingface dataset:
Tahith Chong

**Tahith Jose Girigorio Djorkaef Chong** (s. 4. joulukuuta 1999 Willemstad, Curaçao) on alankomaalainen jalkapalloilija, joka pelaa laitahyökkääjänä Englannin mestaruussarjan Sheffield Unitedissa.

Chong liittyi Manchester United Academyyn 16-vuotiaana edettyään Feyenoordin nuorisojärjestelmän läpi. Hän voitti sekä Jimmy Murphyn vuoden nuori pelaaja- että Denzil Haroun vuoden varapelaaja -palkinnot Unitedissa. Hän teki ammattilaisdebyyttinsä vuonna 2019 FA Cupin ottelussa Readingia vastaan. Hän pelasi Manchester Unitedissa viisi ottelua Valioliigassa, yhden ottelun Mestarien liigassa ja kuusi peliä Eurooppa-liigassa. Elokuussa 2020 hän liittyi Werder Bremeniin kauden mittaisella lainalla, joka katkaistiin tammikuussa 2021 helpottamaan lainasiirtoa Club Bruggeen. Hän pelasi Bremenissä 13 ottelua Bundesliigassa ja Bruggessa seitsemän ottelua Jupiler Pro Leaguessa.  Hän vietti kauden 2021–22 lainalla Birmingham Cityssä ja liittyi sitten seuraan pysyvästi syyskuussa 2022. Hän siirtyi Valioliigaan nousseeseen Lutoniin kesällä 2023, ja teki kaudella 2023–2024 neljä maalia pelaamissaan 33 valioliigaottelussa. Sheffield Unitediin hän siirtyi kesällä 2025.

Chong pelasi yli 40 ottelua Alankomaiden nuorisomaajoukkueissa. Hän on myös oikeutettu edustamaan Curaçaota kansainvälisellä tasolla.

## Lähteet
Anthony Elanga

**Anthony David Junior Elanga** (s. 27. huhtikuuta 2002 Hyllie, Malmön kunta) on ruotsalainen jalkapalloilija, joka pelaa laitahyökkääjänä Valioliigassa Newcastle Unitedissa ja Ruotsin maajoukkueessa.

## Seurajoukkueura
Elanga liittyi Manchester Unitedin nuorisojärjestelmään 12-vuotiaana ja voitti Jimmy Murphyn Vuoden nuori pelaaja -palkinnon vuonna 2020. Hän debytoi seuran edustusjoukkueessa Valioliigan ottelussa Leicester Cityä vastaan toukokuussa 2021. Ensimmäisen maalinsa hän teki toisessa liigaottelussaan kauden päätöskierroksella Wolverhamptonia vastaan. Kaudella 2021–2022 hän pelasi 21 valioliigaottelua, joissa sekä teki että syötti kaksi maalia. Mestarien liigan kolmessa ottelussa hän teki yhden maalin. Seuraavalla kaudella hän pelasi 16 ottelua Valioliigassa ja viisi Eurooppa-liigassa. Unitedin voittamassa Englannin liigacupissa hän pelasi neljässä ottelussa.

Elanga siirtyi Valioliigan Nottinghamiin 17,5 miljoonan euron siirtosummalla kesällä 2023. Kaudella 2023–2024 hän pelasi 36 valioliigaottelua, joissa hän teki viisi maalia ja antoi yhdeksän maalisyöttöä. Kaudella 2024–2025 hän pelasi kaikki 38 valioliigaottelua, joista avauskokoonpanossa 31. Hän teki kuusi maalia, näistä kaksi maaliskuussa Ipswichiä vastaan. Lisäksi hän antoi 11 maalisyöttöä, joista kolme helmikuussa Brightonia vastaan.

Heinäkuussa 2025 Elanga siirtyi Nottinghamista saman sarjan Newcastle Unitediin 55 miljoonan punnan siirtosummalla.

## Maajoukkueura
Elanga edusti Ruotsia alle 17-vuotiaiden, alle 19-vuotiaiden ja alle 21-vuotiaiden tasolla, ennen kuin debytoi miesten maajoukkueessa MM-jatkokarsintaottelussa Tšekkiä maaliskuussa 2022. Ensimmäisen maaottelumaalinsa hän teki Kansojen liigan ottelussa Norjaa vastaan saman vuoden kesäkuussa. Kaikkiaan hän on kesäkuun 26. päivään 2025 mennessä pelannut 22 A-maaottelua ja tehnyt neljä maalia.

## Muuta
Elangan isä Joseph Elanga on entinen ammattilaisjalkapalloilija, joka pelasi 17 maaottelua Kamerunin A-maajoukkueessa ja oli osa Kamerunin joukkuetta vuoden 1998 MM-kilpailuissa.

## Lähteet
Theodora (Kreikan ja Tanskan prinsessa, 1906–1969)

**Prinsessa Theodora** (30. toukokuuta 1906 - 16. lokakuuta 1969) oli Kreikan ja Tanskan prinsessa. 

## Elämä
Hänen vanhempansa olivat Kreikan kuninkaan Yrjö I:n poika, prinssi Andreas, ja tämän vaimo, Battenbergin prinsessa Alice. Hänet nimettiin Bysantin keisarinna Theodoran mukaan. Hänet opetettiin puhumaan sekä kreikka, että englantia. Hän alkoi kärsiä sydänvaivoista 1940-luvun lopulla ja kuoli 16. lokakuuta 1969.

## Lähteet
Georg Friedrich (Preussin prinssi)

**Georg Friedrich** (s. 10. kesäkuuta 1976, Bremen, Länsi-Saksa) on Preussin prinssi ja Hohenzollernin suvun frankkilaisen haaran päämies. Hän on Saksan viimeisen keisarin ja Preussin viimeisen kuninkaan Vilhelm II:n pojanpojan pojanpoika. Hänestä tuli sukunsa päämies 26. syyskuuta 1994, kun hänen isoisänsä Preussin prinssi Louis Ferdinand kuoli.

## Elämä

Georg Friedrichin isä, Louis Ferdinand nuorempi, kuoli armeijassa tapahtuneessa onnettomuudessa vuonna 1977. Näin Georg Friedrichistä tuli vain yhden vuoden ikäisenä isoisänsä Louis Ferdinand vanhemman perillinen. Hän peri sukunsa päämiehen aseman kahdeksantoistavuotiaana. Vuonna 2011 Georg Friedrich nai prinsessa Sophie von Isenburgin.

Georg Friedrich on 1990-luvulta lähtien vaatinut Saksan valtiota palauttamaan Hohenzollernin suvulle omaisuuden, jonka Saksan demokraattinen tasavalta  takavarikoi toisen maailmansodan jälkeen. Hänen vaatimustensa oikeudellinen käsittely on yhä kesken.

## Lähteet

## Aiheesta muualla

* Hohenzollernin suvun virallinen sivusto
Milo Marttinen

**Milo Matias Marttinen** (s. 28. heinäkuuta 2004 Kuopio) on suomalainen jääkiekkomaalivahti, joka pelasi Mestis-joukkue Kajaanin Hokissa lainalla KalPan U20 SM-sarjajoukkueesta. Nykyään hän pelaa Suomi-sarjassa pelaavassa SaPKossa (Savonlinnan Pallokerho).

## Ura
### Seuraura
Marttinen on KalPan kasvatti. Hänet palkittiin kaudella 2019–2020 C-nuorten SM-sarjan parhaana maalivahtina Jukka Tammi -palkinnolla ja Marttinen valittiin sarjan ensimmäiseen tähdistökentälliseen. Kaudella 2021–2022 hän puki yhteen SM-liigaotteluun 20. joulukuuta 2021 vieraissa Tapparaa vastaan. KalPan maalivahtina ottelussa toimi niin ikään KalPan toinen U20-joukkueen maalivahti ja SM-liigassa debytoinut Jami Pasanen. Kaksikko nousi joukkueen kokoonpanoon, kun sekä Connor LaCouvee että Eero Kilpeläinen joutuivat sivuun sekä myös kolmas maalivahti Juha Jatkola oli liittynyt Suomen alle 20-vuotiaiden MM-joukkueen mukaan. Marttinen ei saanut ottelussa kuitenkaan peliaikaa.

Kaudella 2022–2023 Marttinen sai KalPassa tililleen ensimmäisen SM-liigaottelunsa. Hän aloitti joukkueen kakkosmaalivahtina 7. maaliskuuta 2023 ottelussa Tapparaa vastaan, kun Juha Jatkola oli sivussa sairastumisen vuoksi. Robin Rahm torjui lähes koko ottelun ajan, mutta Marttinen vaihdettiin KalPan maalinsuulle ensimmäisessä erässä 1.19 minuutin ajaksi, kun Rahm korjasi varusteitaan. Joukkueen maalia kohti ei lauottu tuona aikana kertaakaan. Kauden 2023–2024 Marttinen pelasi lähes kokonaan U20-joukkueessa. Hän puki kauden aikana seitsemään runkosarjaotteluun. Marttinen sai tililleen kauden ainoaksi jääneen SM-liigaottelunsa 10. tammikuuta 2024, kun hänet vaihdettiin Stefanos Lekkasin tilalle KalPan maalinsuulle ajassa 29.17, kun Sport oli siirtynyt edellisessä vaihdossa 4–3-johtoon. Marttinen sai ensimmäiset torjuntansa SM-liigassa ja hän torjui ottelussa seitsemän kertaa. Marttinen päästi yhden maalin, kun KalPa hävisi lopulta lukemin 6–4.

Marttinen aloitti kauden 2024–2025 KalPan U20-joukkueessa. 16. lokakuuta 2024 seura lainasi hänet alustavasti 19. lokakuuta asti kestävällä sopimuksella Mestis-joukkue Kajaanin Hokkiin paikkaamaan poissaoloja. Tammikuun 2025 lopulla Marttinen palasi joukkueeseen loppukauden lainasopimuksella.

### Maajoukkueura
Marttinen on pelannut yhden nuorten maaottelun. Hän oli myös mukana Suomen alle 17-vuotiaiden maajoukkueen jää- ja testileirillä elokuussa 2020.

## Muuta
Marttinen valmistui ylioppilaaksi Kuopion klassillisesta lukiosta keväällä 2023. Hän on maininnut esikuvakseen Carey Pricen.

## Tilastot

## Lähteet
*
*
*

### Viitteet
Acerrae

**Acerrae** (lat.; ) voi viitata seuraaviin antiikin aikaisiin kaupunkeihin:

* Acerrae, kaupunki Campaniassa Italiassa
* Acerrae, kaupunki Venetiassa Gallia cisalpinassa

## Lähteet
Amiternum

**Amiternum** (lat.) voi viitata seuraaviin antiikin aikaisiin kaupunkeihin:

* Amiternum, kaupunki Sabiniumissa Regio IV Samniumin alueella; tunnetumpi samannimisistä
* Amiternum, kaupunki Samniumissa Regio I Latium et Campanian alueella
Anxanum

**Anxanum** tai **Auxanum** tai **Anxa** (lat.; ) voi viitata seuraaviin antiikin aikaisiin kaupunkeihin:

* Anxanum eli Auxanum eli Anxa, kaupunki Apuliassa Italiassa
* Anxanum eli Auxanum eli Anxa, kaupunki Samniumissa Italiassa

## Lähteet
Hryhori Ljubomyrskyi

**Hryhori Ljubomyrskyi**, , (13. helmikuuta 1865 Vasylkiv, Kiovan kuvernementti – 14. helmikuuta 1937 Kiova) oli ukrainalainen säveltäjä ja musiikinopettaja.

Ljubomyrskyi oli 1904 Lysenkon musiikki- ja teatterikoulun perustajia. Hän opetti siellä ja sen seuraajissa Lysenkon musiikki- ja teatteri-instituutissa (vuodesta 1918) ja Kiovan konservatoriossa (vuodesta 1934). Säveltämisen lisäksi hän kirjoitti musiikin teorian ja harmonian oppikirjoja ja artikkeleita musiikkilehtiin. Hänen oppilainaan oli useita myöhemmin Ukrainan musiikkielämässä merkittäviksi vaikuttajiksi nousseita henkilöitä, kuten Kyrylo Stetsenko, Oleksandr Košyts ja Vasyl Verh'ovynets.

## Lähteet
Riitajärvi

**Riitajärvi** voi tarkoittaa ainakin seuraavia:

* Riitajärvi, järvi Inarissa
* Riitajärvi, järvi Kemijärvellä
* Riitajärvi, järvi Keuruulla
* Riitajärvi, järvi Ylöjärvellä
Aquae calidae

**Aquae calidae** (lat., ”Kuumat vedet”) voi viitata seuraaviin antiikin aikaisiin kaupunkeihin:

* Aquae calidae, kaupunki Galliassa
* Aquae calidae, kaupunki Mauretaniassa

## Lähteet
Aquilonia

**Aquilonia** (lat.) voi viitata seuraaviin paikkoihin Italiassa:

## Antiikki

* Aquilonia, antiikin aikainen kaupunki Samniumissa (mutta Regio II Apulia et Calabrian alueella)
* Aquilonia, antiikin aikainen kaupunki Samniumissa (ja myös Regio IV Samniumin alueella)

## Nykyaika

* Aquilonia, kaupunki ja kunta Avellinon maakunnassa Campaniassa

## Lähteet
Asculum

**Asculum** (lat.; ,  tai *Askoulon*) voi viitata seuraaviin antiikin aikaisiin kaupunkeihin:

* Asculum eli Asculum Picenum, kaupunki Picenumissa Italiassa, nykyinen Ascoli Piceno
* Ausculum eli Asculum, kaupunki Apuliassa Italiassa, nykyinen Ascoli Satriano

## Lähteet
Atina

**Atina** voi viitata seuraaviin paikkoihin Italiassa:

* Atina, antiikin aikainen kaupunki Latiumissa
** Atina, nykyinen kaupunki Frosinonen maakunnassa Latiumissa
* Atina, antiikin aikainen kaupunki Lucaniassa

## Lähteet
Augustobriga

**Augustobriga** (lat.;  tai *Augoustobriga*) voi viitata seuraaviin antiikin aikaisiin kaupunkeihin:

* Augustobriga, kaupunki Hispania Tarraconensiksessa
* Augustobriga, kaupunki Lusitaniassa, myöhempi Talavera la Vieja Espanjassa

## Lähteet
Baletium

**Baletium** (lat.) voi viitata seuraaviin antiikin aikaisiin kaupunkeihin:

* Aletium eli Baletium, kaupunki Calabriassa Italiassa, nykyinen Alezio
* Valetium eli Baletium eli Balesium, kaupunki Calabriassa Italiassa
Blera

**Blera** voi viitata seuraaviin:

* Blera, antiikin aikainen kaupunki Etruriassa Italiassa; tunnetuin samannimisistä
** Blera, nykyinen kaupunki Viterbon maakunnassa Latiumin alueella Italiassa
* Blera, antiikin aikainen kaupunki Apuliassa Italiassa
* *[[Blera (suku)|Blera]]*, kärpässuku
Bononia

**Bononia** (lat.; ) voi viitata seuraaviin:

;Antiikin aikaisia kaupunkeja:
* Bononia, kaupunki Aemiliassa Gallia cispadanassa, nykyinen Bologna Italiassa
* Bononia, kaupunki Moesiassa, nykyinen Vidin Bulgariassa
* Gesoriacum eli Bononia, kaupunki Gallia Belgicassa, nykyinen Boulogne-sur-Mer Ranskassa

;Muita merkityksiä:
*361 Bononia, päävyöhykkeen asteroidi.

## Lähteet
Brigantio

**Brigantio** tai **Brigantium** (lat.; ) voi viitata seuraaviin antiikin aikaisiin kaupunkeihin:

* Brigantio eli Brigantium, kaupunki Galliassa Kottisilla Alpeilla, nykyinen Briançon Ranskassa
* Brigantio, kaupunki Galliassa Grajisilla Alpeilla, nykyinen Notre-Dame de Briançon Ranskassa
* Brigomagus eli Brigantio, kaupunki Galliassa Meri-Alpeilla, nykyinen Briançonnet Ranskassa
* Brigantium, kaupunki Hispania Tarraconensiksessa
* Brigantium, kaupunki Raetiassa, nykyinen Bregenz Itävallassa

## Lähteet
Juustonkuorivaha

**Juustonkuorivaha** on usein käytetty tapa suojata juustoa homeilta ja bakteereilta. Vaha säilyttää kosteutta ja makua samalla kun se estää epäpuhtauksia pääsemästä juustoon.
Juustojen punaiset vahakuoret lajitellaan biojätteeseen.

## Lähteet
Caelia

**Caelia** (lat.; , ) voi viitata seuraaviin antiikin aikaisiin kaupunkeihin:

* Caelia, kaupunki Apuliassa Italiassa
* Caelia, kaupunki Calabriassa Italiassa

## Lähteet
Bonnée

**Bonnée** on kunta Ranskassa Loiret’n departementissa Centre-Val de Loiren alueella. Se sijaitsee noin 45 kilometriä Orléansin kaupungista itään.

Kunnan paikalla on ollut roomalainen kaupunki. Arkeologisissa kaivauksissa on löydetty todisteita, että paikalla on ollut teatteri ja kylpylä. Kunnan keskustassa oleva uusgoottilainen Saint-Martinin kirkko on rakennettu vuonna 1865.

## Lähteet

## Aiheesta muualla
Lilja Rannveig Sigurgeirsdóttir

**Lilja Rannveig Sigurgeirsdóttir** (s. 14. syyskuuta 1996) on islantilainen edistyspuolueen poliitikko, joka valittiin Alþingiin vuoden 2021 parlamenttivaaleissa.

Lilja syntyi Akranesissa. Hän kirjoitti ylioppilaaksi vuonna 2016 ja opiskeli vuosina 2018–2020 opettajaksi. Hän on työskennellyt muun muassa oppaana, koulunkäyntiavustajana, hotellityöntekijänä ja lastentarhanopettajana. Vuosina 2018–2021 hän toimi edistyspuolueen nuorisojärjestön puheenjohtajana. Vuoden 2021 parlamenttivaaleissa hänet valittiin Alþingiin kaikkien aikojen toiseksi nuorimpana naisena ja viideksi nuorimpana ylipäänsä. Vuodesta 2023 lähtien hän on toiminut Alþingin tulevaisuusvaliokunnan puheenjohtajana.

## Lähteet
Laurie Metcalf

**Laura Elizabeth Metcalf** (s. 16. kesäkuuta 1955 Carbondale, Illinois) on yhdysvaltalainen näyttelijä, joka on esiintynyt teatterissa, elokuvissa ja televisioissa, etenkin tilannekomedioissa kuten Kolmas kivi auringosta ja Roseanne.

Metcalf on erittäin muuntautumiskykyinen näyttelijä, joka kykenee eläytymään syvällisesti monimutkaisiin rooleihin.

Metcalf on voittanut 1990-luvulla Emmyn useita kertoja sivuroolista Roseannessa ja ollut Oscar-ehdokkaana 2017 Lady Bird -elokuvan roolistaan Marion McPhersonina. 

## Lähteet
Caesaromagus

**Caesaromagus** (lat.) voi viitata seuraaviin antiikin aikaisiin kaupunkeihin:

* Caesaromagus, kaupunki Britanniassa
* Caesaromagus, kaupunki Gallia Belgicassa, nykyinen Beauvais Ranskassa

## Lähteet
Calatia

**Calatia** (lat.; ) voi viitata seuraaviin antiikin aikaisiin kaupunkeihin:

* Caiatia eli Calatia, kaupunki Samniumissa (mutta Regio I Latium et Campanian alueella) Italiassa
* Calatia, kaupunki Campaniassa (ja Regio I Latium et Campanian alueella) Italiassa

## Lähteet
Tuzlyn limaanien kansallispuisto

**Tuzlyn limaanien kansallispuisto** () on kansallispuisto Ukrainan Odessan alueen Bilhorod-Dnistrovskyin piirissä. Vuonna 2010 perustetun kansallispuiston pinta-ala on 278,65 neliökilometriä. Kansallispuisto on muodostettu keskeisesti Shahany-Alibei-Burnas -limaanijärvien pohjalle.

Kansallispuisto on nimetty Tuzlyn kylän mukaan (turkin kielen suolaista tarkoittava sanasta *tuzlu*); kylä sijaitsee Burnas-limaanijärven luoteisrannalla.


Tuzly Lagoons National Nature Park.png|Kansallispuiston logo.
Відпочинок рожевих пеліканів.jpg|Kansallispuisto kuuluu pelikaanien lisääntymisalueisiin.
Колонії крячків на міщаній косі.jpg
Місток через озеро Малий Сасик.jpg|Onkijat.
Церква Свято-Архангело-Михайлівська.jpg|Tuzlyn kylä sijaitsee Burnas-limaanijärven rannalla.
Піщано-мулисті коси лиману Шагани.jpg
Alibey Lagoon.jpg
Західний берег лиману Бурнас.jpg
Лиман Малий Сасик - Амазонія Тузлівських лиманів.jpg


## Huomautuksia

## Lähteet

## Aiheesta muualla

* Natsionalnyi pryrodnyi park "Tuzlovski Lymany" 
* Tuzlovski Lymany  (nationalparks.in.ua)
Bjarkey Gunnarsdóttir

**Bjarkey Olsen Gunnarsdóttir** (s. 27. helmikuuta 1965) on islantilainen vihreän vasemmiston poliitikko, joka on toiminut kansanedustajana Alþingissa vuodesta 2013 lähtien.

Bjarkey syntyi Reykjavíkissa. Hän valmistui kasvatustieteiden kandidaatiksi Islannin opettajakorkeakoulusta vuonna 2005 painotusalueinaan informaatioteknologia ja sosiaalitieteet. Vuonna 2008 hän suoritti opinto- ja uraohjaustutkinnon Islannin yliopistossa. Vuosina 1989–2005 hän toimi konepajan johtajana Ólafsfjörðurissä. Vuosina 2000–2008 hän toimi opettajana Ólafsfjörðurin peruskoulussa, vuosina 2005–2008 myös opinto-ohjaajana. Vuosina 2011–2013 hän toimi Tröllaskagin lukiossa opinto-ohjaajana.

Vuosina 2003–2009 Bjarkey toimi vihreän vasemmiston Ólafsfjörðurin kunnallisjärjestön puheenjohtajana. Hän toimi puolueen koillisen piirijärjestön varapuheenjohtajana vuonna 2003 ja puheenjohtajana vuosina 2005–2008. Vuosina 2006–2013 hän istui Ólafsfjörðurin kunnanvaltuustossa. Vuoden 2013 parlamenttivaaleissa hänet valittiin Alþingiin Norðausturkjördæmi-vaalipiiristä. Vuosina 2017–2021 hän toimi puolueensa parlamenttiryhmän puheenjohtajana. Vuodesta 2021 lähtien hän on toiminut Alþingin budjettivaliokunnan puheenjohtajana.

## Lähteet
Heikki Mikkeli

**Heikki Juhani Mikkeli** (s. 1958) on suomalainen historioitsija. Hän on toiminut yleisen historian professorina Helsingin yliopistossa 1. lokakuuta 2014 lähtien.

Mikkeli väitteli filosofian tohtoriksi Helsingin yliopistossa vuonna 1992. Hän on tutkinut aatehistoriaa, tieteen historiaa sekä kansainvälisyyden ja transnationaalisuuden historiaa.

## Julkaisut

* Heikki Mikkeli: *An Aristotelian response to Renaissance humanism: [[Jacopo Zabarella]] on the nature of arts and sciences* (väitöskirja). Helsinki: Helsingin yliopisto, 1992.
* Heikki Mikkeli: *Euroopan idea: Eurooppa-aatteen ja eurooppalaisuuden pitkä historia*. Helsinki: Suomen Historiallinen Seura, 1994.
* Heikki Mikkeli: *Hygiene in the early modern medical tradition*. Helsinki: Suomalainen Tiedeakatemia, 1999.
* Heikki Mikkeli ja Timo Joutsivuo (toim.): *Renessanssin tiede*. Helsinki: Suomalaisen Kirjallisuuden Seura, 2000.
* Heikki Mikkeli ja Jussi Pakkasvirta: *Tieteiden välissä? Johdatus monitieteisyyteen, tieteidenvälisyyteen ja poikkitieteisyyteen*. Helsinki: WSOY Oppimateriaalit, 2007. http://hdl.handle.net/10138/214833
* Heikki Mikkeli: *Geneven henki – [[Kansainliitto|Kansainliiton]] historia*. Helsinki: Gaudeamus, 2023.

## Lähteet

## Aiheesta muualla

* Heikki Mikkeli ORCID:ssa
Samu Niskanen

**Samu Kristian Niskanen** (s. 1971) on suomalainen historioitsija. Hän toimii keskiajan historian professorina Helsingin yliopistossa. Hän on myös Oxfordin yliopiston tutkija. Hän väitteli filosofian tohtoriksi Helsingin yliopistossa vuonna 2009.

Niskasen puoliso on kuvataiteilija Anna Retulainen.

## Julkaisut

* Tuomas Heikkilä ja Samu Niskanen: *Euroopan synty: keskiajan historia*. Helsinki: Edita, 2004.
* Samu Niskanen: *The Letter Collections of [[Anselm Canterburylainen|Anselm of Canterbury]]* (väitöskirja). Helsinki: Helsingin yliopisto, 2009.
* Samu Niskanen (toim.): *Letters of Anselm, Archbishop of Canterbury: Volume I*. Oxford: Oxford University Press, 2019.
* Samu Niskanen: *Publication and the Papacy in Late Antiquity and the Middle Ages*. Cambridge: Cambridge University Press, 2021. https://doi.org/10.1017/9781009109864
* Samu Niskanen (toim.): *The Art of Publication from the Ninth to the Sixteenth Centuries*. Turnhout, Belgia: Brepols, 2023.

## Lähteet

## Aiheesta muualla

* Samu Niskanen Helsingin yliopiston tutkimusportaalissa
* Samu Niskanen ORCID:ssa
Storgatan (Tukholma)

**Storgatan** on Tukholman Östermalmilla sijaitseva katu, joka ulottuu länsi-itäsuunnassa Östermalmstorgilta Strandvägenille Nobelparkenin viereen. Matkan varrella sen katkaisee Narvavägen.

Storgatania kutsuttiin jo 1640-luvulla nimellä *Stora gatan*, kun se yhdessä Humlegårdsgatanin kanssa muodosti yhtenäisen kulkuväylän Ladugårdslandetin läpi Styrmansgatanille saakka, josta alkoi maantie. Aiempi nimi oli ollut *Flemings gathun* kadun varrella sijainneen Klaus Flemingin omistaman tontin mukaan.
## Kuvia

2012Hedvig Eleonora kyrka.jpg|Storgatan alkaa Östermalmstorgilta ja kulkee kuvassa kohti oikeaa alareunaa. Etualalla Hedvig Eleonoran kirkko.
Näringslivets hus 2012-01-28b.jpg|Ruotsin elinkeinoelämän keskusliiton pääkonttori Storgatan 15–21:ssä.
Havssvalget 17, Storgatan 10, mars 2021b.jpg|Elinkeinoelämän taloa vastapäätä Storgatan 10:ssä on säilynyt koristeellinen jugendtalo.
Stadens norra kasern 01.JPG|Storgatanin ja Skeppargatanin kulman talo rakennettiin 1800-luvun alussa, ja siinä ovat historian saatossa toimineet muun muassa kasarmi, palokunta sekä poliisilaitos.
Apoteket Storken 2009e.jpg|Osoitteessa Storgatan 28 toimii Apoteket Storken. Vuonna 1899 valmistuneen rakennuksen suunnitteli arkkitehti Hans Jacob Hallström ja sisustuksesta vastasi C. F. Allard.
Oscarskyrkan, febr 2021.jpg|Oscarskyrkan Storgatanin ja Narvavägenin risteyksessä.
Fredrikshovs slott, södra huset.JPG|Fredrikshovin linna nähtynä Storgatanin ja Fredrikhovsgatanin risteyksestä.
Bajonetten 7, Strandvägen 57, Storgatan 60, maj 2022.jpg|Storgatan päättyy Strandvägeniin.


## Lähteet

## Aiheesta muualla
Storgatan

**Storgatan** voi tarkoittaa ainakin seuraavia katuja:

* Storgatan, Kokkola
* Storgatan, Pietarsaari
* Storgatan, Tukholma
* Storgatan, Uumaja
Elizabeth Sinclair

**Elizabeth Sinclair**, o.s. **McHutcheson** (26. huhtikuuta 1800 Glasgow – 16. lokakuuta 1892) oli skotlantilaislähtöinen plantaasinomistaja ja sukunsa matriarkka. Hänet tunnetaan erityisesti Niihaun saaren ostamisesta.

## Tausta ja yksityiselämä
Sinclairin vanhemmat olivat Jean Robertson ja James McHutchison. Perhe toimi kauppiaina. Tammikuussa 1824 Elizabeth meni naimisiin kapteeni Francis Sinclairin kanssa.

## Vuodet Uudessa-Seelannissa
Vuonna 1840 Sinclairin perhe, johon pariskunnan lisäksi tässä vaiheessa kuuluivat myös lapset George, Jane, Helen, James, Francis ja Anne, myivät maansa Skotlannissa ja muuttivat  Uuteen-Seelantiin, jonne oli tarkoitus perustaa uusi maatila. Sinclair perheineen pyöritti maatilaa Banksin niemimaalla Uudessa-Seelannissa vuoteen 1846 asti, jolloin hänen miehensä kuoli.

## Muutto Havaijille
Vuonna 1863 perhe lähti Uudesta-Seelannista ja suuntasi Kanadaan. On epäselvää, oliko Kanadaan lähtö nimenomaan Sinclairin päätös vai vaikuttiko siihen hänen muu perheensä. Kanadassa maan raivaamisen katsottiin kuitenkin liian vaativaksi, joten perhe päätti muuttaa ensin Kaliforniaan mutta suuntasikin Havaijille, jonne perhe saapui syyskuussa 1863.

Saavuttuaan Havaijille Sinclair osti Niihaun saaren kuningas Kamehameha IV:lta. Kauppahinta oli 10&nbsp;000 dollaria (vuoden 2023 rahassa 237&nbsp;436 dollaria). Saari on kulkenut Sinclairin suvussa tästä lähtien, ja tämän jälkeläiset asuvat saarella edelleen.

Niihaun oston jälkeen Sinclair osti lisää maata Kauain saarelta, jossa hän alkoi viljelemään sokeriruokoa.

Sinclairin jälkeläiset, nykyisin Robinsonin perhe, omistavat saaren ja pyrkivät suojelemaan Havaijin alkuperäisasukkaiden kulttuuria. Saari on edelleen ainoa paikka koko osavaltiossa, jossa enemmistön äidinkieli on havaiji. Perheen jälkeläiset ovat edelleen Kauain piirikunnan suurimpia yksityisiä maanomistajia.

## Lähteet
Berglind Ósk Guðmundsdóttir

**Berglind Ósk Guðmundsdóttir** (s. 7. heinäkuuta 1993) on islantilainen itsenäisyyspuolueen poliitikko, joka valittiin Alþingiin vuoden 2021 parlamenttivaaleissa.

Berglind syntyi Reykjavíkissä. Hän suoritti Akureyrin yliopistossa oikeustieteen kandidaatintutkinnon vuonna 2016 ja maisterintutkinnon vuonna 2018; laillistettu asianajaja hänestä tuli vuonna 2021. Vuosina 2017–2019 hän työskenteli opettajana ja apuopettajana Akureyrin yliopistossa, ja vuosina 2019–2021 hän työskenteli siellä lakimiehenä. Vuoden 2021 parlamenttivaaleissa hänet valittiin Alþingiin.

## Lähteet
Bryndís Haraldsdóttir

**Bryndís Haraldsdóttir** (s. 29. joulukuuta 1976) on islantilainen itsenäisyyspuolueen poliitikko, joka on toiminut kansanedustajana Alþingissä vuodesta 2017 lähtien. Vuosina 2017–2021 hän toimi Alþingin 6. varapuhemiehenä.

Bryndís syntyi Reykjavíkissä. Hän suoritti vuonna 2001 kansainvälisen markkinoinnin kandidaatintutkinnon Islannin teknillisessä oppilaitoksessa, minkä jälkeen hän on opiskellut hallintotieteitä Reykjavíkin yliopistossa. Hän on työskennellyt projektijohtajana ja talousjohtajana sekä kustantamon johtajana. Vuosina 2010–2018 hän istui Mosfellsbærin kunnanvaltuustossa; vuosina 2012–2014 hän oli valtuuston puheenjohtaja. Vuosina 2014–2017 hän toimi kunnanhallituksen puheenjohtajana. Hän istui linja-autoyhtiö Strætón hallituksessa vuosina 2012–2018 ja toimi vuosina 2014–2016 hallituksen puheenjohtajana.

Vuoden 2016 parlamenttivaaleissa Bryndís valittiin Alþingiin. Vuosina 2017–2021 hän toimi Alþingin 6. varapuhemiehenä. Vuodesta 2021 lähtien hän on toiminut Alþingin yleis- ja opetusvaliokunnan puheenjohtajana.

## Lähteet
Þórhildur Sunna Ævarsdóttir

**Þórhildur Sunna Ævarsdóttir** (s. 6. toukokuuta 1987) on islantilainen piraattipuolueen poliitikko, joka on toiminut kansanedustajana Alþingissä vuodesta 2016 lähtien.

Þórhildur syntyi Reykjavíkissä. Hän opiskeli Groningenin yliopistossa kansainvälistä oikeutta ja Eurooppa-oikeutta ja valmistui oikeustieteen kandidaatiksi vuonna 2012, minkä jälkeen hän opiskeli Utrechtin yliopistossa ihmisoikeuksia ja kansainvälistä rikosoikeutta ja valmistui oikeustieteen maisteriksi vuonna 2013. Vuonna 2014 hän toimi harjoittelijana Jugoslavia-tuomioistuimessa. Vuosina 2014–2016 hän työskenteli Kvennablaðiðilla toimittajana. Vuosina 2015–2016 hän toimi kahden islantilaisen ihmisoikeusjärjestön tutkijana. Vuosina 2016–2017 hän toimi piraattipuolueen puheenjohtajana. Vuoden 2016 parlamenttivaaleissa hänet valittiin Alþingiin. Hän on toiminut piraattipuolueen parlamenttiryhmän puheenjohtajana vuonna 2016–2017 ja vuodesta 2021 lähtien. Vuonna 2017 hän toimi Euroopan neuvoston parlamentaarisen yleiskokouksen Islannin delegaation puheenjohtajana. Vuosina 2019–2020 hän toimi Alþingin perustuslaki- ja valvontavaliokunnan puheenjohtajana.

## Lähteet
Steinunn Þóra Árnadóttir

**Steinunn Þóra Árnadóttir** (s. 18. syyskuuta 1977) on islantilainen vihreän vasemmiston poliitikko, joka on toiminut kansanedustajana Alþingissä vuodesta 2014 lähtien.

Steinunn syntyi Neskaupstaðirissa. Hän suoritti antropologian kandidaatintutkinnon Islannin yliopistossa vuonna 2002, ja vuonna 2013 hän suoritti vammaistieteiden maisterintutkinnon vuonna 2013. Vuoden 2014 parlamenttivaaleissa hänet valittiin Alþingiin. Tammikuusta elokuuhun 2019 hän toimi Alþingin 7. varapuhemiehenä.

## Lähteet
Ås Avis

**Ås Avis** on norjalainen vuonna 2006 perustettu paikallislehti, jonka kotikunta on Ås. Se ilmestyy torstaisin ja kuuluu Amedia-konserniin.
## Lähteet

## Aiheesta muualla
* Lehden verkkosivut
Sten Broman

**Sten Broman** (25. maaliskuuta 1902 Uppsala – 29. lokakuuta 1983 Lund) oli ruotsalainen alttoviulisti, kapellimestari ja säveltäjä. Hänet tunnettiin yhteispohjoismaisen *[[Musikfrågan Kontrapunkt]]* -musiikkitietovisailun juontajana.

Broman opiskeli Lundissa, Prahassa, Freiburgissa ja Berliinissä. Hän työskenteli musiikkikriitikkona *[[Sydsvenska Dagbladet]]issa* 1923–1966. Vuonna 1961 hänet valittiin jäseneksi Ruotsin kuninkaalliseen musiikkiakatemiaan. 
## Lähteet

## Aiheesta muualla
Toyota GR Yaris

**Toyota GR Yaris** on homologaatiota varten kehitetty malli rallin maailmanmestaruussarjan sääntöjen mukaisesti. Malli on esitelty tammikuussa 2020 Tokyo Auto Salon -messuilla. Autossa on neliveto ja 1,6-litrainen turboahdettu moottori, joka tuottaa 200 kW tehoa. Autossa on käytetty alumiinia keveyden vuoksi koripaneeleissa, takaluukussa ja konepellissä. Mallista esiteltiin kaksi versiota, RZ "First Edition" ja RZ "High-performance First Edition".

GR Yaris on kolmiovinen malli toisin kuin muut Yaris-mallit, jotka ovat viisiovisia. Autossa on myös muita eroja, kuten matalampi kattolinja sekä kolmiotukivarret takana tavallisen jousiripustuksen sijaan. Edessä on Yarisin (GA-B) rakenne ja takana on Corollan (GA-C) rakenne, joka mahdollistaa vetoakselit ja tasauspyörästön taakse. Edessä on MacPherson-pyöräntuenta, mutta geometria eroaa tavallisesta Yaris-mallista. Kaksois-kolmiotukivarret takana sallivat enemmän muutoksia pyöränkulmiin. GR Yaris on 90 millimetriä matalampi ja 55 millimetriä leveämpi tavalliseen Yarisiin verrattuna. Toyotan edustajan James Clarkin mukaan pääsuunnittelija Naohiko Saito toteutti autoon suurimman osan Tommi Mäkisen esittämistä toiveista. Toyotan johtaja Akio Toyoda osallistui Motomachin tehtaalla valmistettavan auton koeajoihin.

Vuonna 2021 Toyota ilmoitti mallin tuotannon jatkamisesta ainakin vuoteen 2023 suuren kysynnän vuoksi.

Tammikuussa 2024 Toyota esitteli autosta uuden version. Uudessa versiossa kolmisylinterisen turboahdetun moottorin teho on noussut 280 hevosvoimaan (206 kW) ja vääntöä on 390 Nm. Valinnaiseksi esiteltiin automaattivaihteisto ja sisusta on suunniteltu uudelleen. Autosta on esitelty rajoitetut erät "Ogier Edition" ja "Rovanperä Edition" -malleja, jotka on nimetty Sébastien Ogierin ja Kalle Rovanperän mukaan.

## Kilpailuautot
Kilpailussa käytettävät mallit ovat Toyota GR Yaris Rally1 ja Toyota GR Yaris Rally2.

Lisäksi autoa käytetään GR Yaris Rally Cup -sarjassa, jossa tieversiosta muokatut autot perustuvat kansallisen sarjan sääntöihin.

## Lähteet

## Aiheesta muualla
Stella Leppikorpi

**Stella Leppikorpi** on suomalainen näyttelijä, joka on esiintynyt useissa televisiosarjoissa ja elokuvissa. 

Leppikorpi aloitti näyttelemisen jo 10-vuotiaana *[[Syke (televisiosarja)|Syke]]*-sarjassa, jossa hän on esiintynyt Mila Jalavan roolissa useilla tuotantokausilla. Hän on perheensä ainoa lapsi, ja hänellä on kaksi äitiä, minkä vuoksi hän kertoi Seura-lehden haastattelussa pystyneensä samaistumaan *[[Kupla (elokuva)|Kupla]]*-elokuvan Eveliinan rooliin, johon hänet valittiin koekuvausten perusteella. Myös televisiosarjassa *[[Pohjoisen tähti]]* hänen roolihahmollaan on kaksi äitiä.

Vuonna 2023 Leppikorpi palkittiin Parhaan näyttelijätulokkaan Jussi-palkinnolla roolistaan elokuvassa *Kupla*.

## Filmografia

## Lähteet
Stefana Veljković

**Stefana Veljković** (; s. 9. tammikuuta 1990 Jagodina) on serbialainen lentopalloilija ja olympiamitalisti.

Veljković kuului Serbian naisten lentopallomaajoukkueeseen vuoden 2008 olympialaisissa Pekingissä, vuoden 2012 kesäolympialaisissa Lontoossa ja vuoden 2016 olympialaisissa Rio de Janeirossa. Joukkue sijoittui viidenneksi 2008, 11:nneksi 2012 ja saavutti hopeaa 2016. MM-kilpailuissa Veljković kuului vuonna 2018 Serbian kultaa voittaneeseen joukkueeseen. EM-kilpailuissa hän voitti kultaa vuosina 2017 ja 2019 ja saavutti pronssia 2015.

## Lähteet

## Aiheesta muualla

*
Jyrki Hakkarainen

**Jyrki Hakkarainen** (s. 1966) on suomalainen yrittäjä ja entinen kunnanjohtaja. Hän toimii Suomen Yrittäjien varapuheenjohtajana. Hakkarainen on työskennellyt kunnanjohtajana Pohjan kunnassa Uudellamaalla vuosina 2003–2008.

## Lähteet
Phantasy Star (videopeli)

**Phantasy Star** () on Segan kehittämä ja julkaisema roolipeli, joka on julkaistu vuonna  Sega Master Systemille.

## Tarina
Pelin päähenkilö Alis näkee veljensä Neron murhan pelin alkuvaiheissa ja aloittaa kostomatkan. Alis kapinoi kuningas Lassicin korruptoitunutta hallintoa vastaan.

## Pelaaminen
Pelissä on monia roolipelien lajityypille ominaisia piirteitä pelimekaniikassa. Pelaamisessa on vaikutteita *[[Ultima]]*-sarjasta ja vuoropohjainen taistelu muistuttaa *[[Wizardry]]*-sarjaa.

Pelin maailmassa liikkuminen on kuvattu ylhäältä-alas perspektiivissä, joka muuttuu ensimmäisen persoonan perspektiiviin luolastoissa ja taisteluissa. Ylämaailmaa tutkiessa voi käydä kaupungeissa ja ostaa tavaroita sekä puhua asukkaille. Kaupunkien ulkopuolella voi törmätä satunnaisesti taisteluihin ja voi siirtyä luolastoihin. Luolastot ovat pitkiä ja sokkelomaisia, jotka vaativat pelaajalta kartan tekoa paperille tai opaskirjan käyttöä. Pelissä voi myös matkata toisille planeetoille.

Pelin taisteluissa käytetään valikkoa, josta voi valita hyökkäyksen, magian, esineen käytön tai pakenemisen. Pelaaja voi myös yrittää puhumalla välttää taistelun. Taisteluissa voi olla useita saman tyyppisiä vastustajia. Taisteluista saa kokemuspisteitä, joiden myötä hahmojen taso nousee.
Jos päähenkilö Alis häviää taistelun peli päättyy, mutta muut hahmot voi herättää henkiin.

## Kehitys
*Phantasy Star* yhdisti tieteisfiktiota ja fantasiaa ja loi oman identiteetin aikana, jolloin *[[Dragon Quest (videopeli)|Dragon Questin]]* kaltaisten pelien julkaiseminen oli yleistä. Pelin kehitys alkoi 1986 ja 1987 taitteessa aikana jolloin roolipelit alkoivat nousta suosituiksi Japanissa. Peliä varten kerättiin ideoita R&D2-osaston työntekijöiltä, jolloin Chieko Aoki esitti suunnitelman josta myöhemmin tuli *Phantasy Star*. Pelin kehitystä varten koottiin ryhmä, johon kuuluivat Kotaro Hayashida, Rieko Kodama, Tokuhiko Uwabo ja Yuji Naka. Hayashida oli ohjaaja ja pääsuunnittelija, Kodama vastasi grafiikasta ja hahmosuunnittelusta, Uwabo musiikista ja ääniefekteistä, ja Naka vastasi ohjelmoinnista.

## Vaikutus
Peliä on kutsuttu vallankumoukselliseksi, koska se on yksi varhaisimpia ja tärkeimpiä pelejä, joissa päähenkilö on nainen. Peli oli ensimmäisiä länsimaissa julkaistuja pelikonsoleilla pelattavia roolipelejä ja oli monelle ensikosketus japanilaisiin roolipeleihin.

## Lähteet

## Aiheesta muualla
*
Einar Malmström

**Einar Ernfrid Malmström**  (29. lokakuuta 1900 Sipoo – 7. kesäkuuta 1985 Helsinki) oli suomalainen metsänhoitaja, virkamies ja järjestöjohtaja, joka sai metsäneuvoksen arvonimen. 

Malmströmin vanhemmat olivat maanviljelijä Magnus Malmström ja Hilma Less ja puoliso vuodesta 1929 Bertha Häggman. Malmström tuli ylioppilaaksi Borgå lyceumista 1921 ja valmistui metsänhoitajaksi Helsingin yliopistosta 1924. Hän oli Förening för Skogskulturin, vuodesta 1929 Centralskogssällskapet Förening för Skogskultur, metsänhoitaja 1926–1929, Borgå-Sibbo privata skogsrevirin metsänhoitaja 1930–1941, Helsingin metsähoitolautakunnan metsänhoitaja 1941–1942 ja Centralskogssällskapet Förening för Skogskulturin, vuodesta 1947 Centralskogssällskapet Skogskultur, toimitusjohtaja 1942–1966. Malmström oli myös Uudenmaan toisen työvoimapiirin apulaispiiripäällikkö 1942–1944 ja *Skogsbruketin* päätoimittaja 1942–1966 ja hänellä oli useita metsäalan ja muita luottamus- ja asiantuntijatehtäviä. Metsäneuvoksen arvonimen Malmström sai 1954. Taiteilija Dagmar Wallensköld-Lindeman maalasi hänen muotokuvansa 1966. 

## Lähteet

## Aiheesta muualla
*
Le Golf National

**Le Golf National** on golfkeskus Ranskassa lähellä Pariisia. Siellä sijaitsee kaksi 18-reikäistä ja yksi 7-reikäinen golfkenttä. Arkkitehtien Hubert Chesneaun ja Robert Von Haggen yhteistyössä Pierre Theveninin kanssa suunnittelema se sijaitsee Guyancourtissa, Pariisin lounaispuolella.

## Palvelut
Rakentaminen aloitettiin heinäkuussa 1987, ja golfkenttä avattiin kolme vuotta myöhemmin 5. lokakuuta 1990. Sen avasi nuoriso- ja urheiluministeri Roger Bamuck.

Le Golf Nationalin kapasiteetti on 32&nbsp;720 katsojaa. L’Albatros on keskuksen päärata, par 72, 7&nbsp;331 jaardia (6&nbsp;703&nbsp;m). Muut kentät ovat L’Aigle (Eagle), par 71 ja 6&nbsp;224 jaardia (5&nbsp;691&nbsp;m), ja seitsemän reiän lyhyt rata L’Oiselet (Birdie).

## Lähteet

## Aiheesta muualla

* Le Golf National
Ambu

**Ambu A/S** on tanskalainen terveydenhuollon yritys, joka kehittää, valmistaa ja markkinoi kertakäyttöisiä endoskopiaratkaisuja. Yrityksen erikoistuminen keskittyy visualisointiin, anestesiaan sekä potilaan valvontaan ja diagnostiikkaan. Yrityksen ratkaisuja ovat mm. *Ambu Bag™*-elvytyspalje, *BlueSensor™*-elektrodit sekä *aScope™*-endoskooppi. Ambun pääkonttori on Ballerupissa, Tanskassa. Ambu noteerataan Kööpenhaminan pörssissä.

## Historia
Yhtiön historia ulottuu vuoteen 1937, jolloin insinööri Holger Hesse perusti Testa-laboratorion, josta myöhemmin kehittyi Ambu. Vuonna 1956 yritys toi markkinoille Ambu-elvytyspalkeen ja tästä alkoi yrityksen kasvu. 1960- ja 1970-luvulla Testan kasvui jatkui Holger Hessen lesken Ruth Hessen johdolla. Yritys julkaisi mm. harjoitusnuket, PEEP-venttiilin ja EKG-simulaattorin. 1970-luvulla yritys kasvoi maailmanlaajuiseksi ja jakeluverkosto sekä myyntiyhtiöt vahvistivat Ambun asemaa hoitoalan ja koulutuksen markkinoilla. Vuonna 1986 Testa Laboratory vaihtoi nimeksi Ambu Internationaliksi ja vuonna 1992 yritys noteerattiin pörssissä. Vuonna 2001 Ambu osti elektrodivalmistaja Medicotestin ja samoihin aikoihin yrityksen tuotanto siirtyi Tanskasta Malesiaan ja Kiinaan. Samalla yritys alkoi keskittyä kertakäyttöisiin tuotteisiin. Ambu toi vuonna 2009 markkinoille maailman ensimmäisen kertakäyttöisen taipuisan videoskoopin.

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Taskila (sukunimi)

**Taskila** on seuraavien suomalaisten henkilöiden sukunimi:

* Kauko Taskila (1943–2003), upseeri, prikaatikenraali ja sotilasläänin komentaja
* Matti Taskila (1955–2023), lestadiolaisvaikuttaja, paikallispoliitikko ja rehtori.
Rata-SM kausi 2009

**[[Rata-SM (rata-autoilu)|Rata-SM]]-kausi 2009** ajettiin vuonna 2009.

## Formula Renault 2.0
### Kilpailut

### Tulokset

## Formula Ford
### Kilpailut

### Tulokset

## Formula 3
### Kilpailut

### Tulokset

## Super Touring
### Kilpailut

### Tulokset

## GT3
### Kilpailut

### Tulokset

## Lähteet
San Antonio Brahmas

**San Antonio Brahmas** on ammattilaistason amerikkalaisen jalkapallon joukkue Texasin San Antoniosta. Joukkue pelaa XFL-liigassa osana Eteläistä divisioonaa.

Joukkueen perusti Vince McMahonin Alpha Entertainment -yritys vuonna 2022, joka omistaa ja hallinoi XFL-liigaa ja kaikkia sen joukkueita. Brahmasin kotikenttä on Alamodome.

Brahmas liittyi XFL:ään kaudeksi 2023 ensimmäisenä uutena joukkueena. Se korvasi kaudella 2020 pelanneen Los Angeles Wildcatsin, joka lopetti toimintansa.

## Lähteet

## Aiheesta muualla
* Joukkueen kotisivut
Nykanor Onatskyi

**Nykanor Onatskyi**,  (9. tammikuuta 1875 Homenkove, Pultavan kuvernementti – 23. marraskuuta 1937 Pultava) oli ukrainalainen museonjohtaja, taidemaalari ja runoilija. Opiskeltuaan 1900–1905 Odessan taidekoulussa ja sen jälkeen 1905 Ilja Repinin oppilaana Pietarin taideakatemian taidekoulussa hän työskenteli piirustuksenopettajana Lebedynin (1906–1913) ja Sumyn kouluissa.

Onatskyi perusti Sumyn taidemuseon ja toimi sen johtajana 1920–1933. Museo on sittemmin nimetty hänen mukaansa. Hän johti Pultavan paikallismuseota 1933–1937. Hän liittyi 1929 Kommunistisen Ukrainan taiteilijaliittoon. Hänen värikkäät ja realistiset maalauksensa esittävät lähinnä maisemia ('Kuutamoyö', 1908, 'Auringonkukkia', 1916, ja 'Heinärukoja', 1933) ja maalasi myös asetelmia ('Syreenit', 1935). Hänen runojaan ilmestyi *[[Ridnyi Krai]]* -lehdessä ja antologioissa. Hän kirjoitti myös näytelmiä.

NKVD pidätti Onatskyin 1934, 1935 ja 1937. Häntä syytettiin "vastavallankumouksellisesta toiminnasta", ja hänet teloitettiin.

## Lähteet
Gaitana

**Haita-Lurdes Klaverivna Essami** (; s. 29. syyskuuta 1979 Kiova, Ukrainan SNT, Neuvostoliitto), taiteilijanimeltään **Gaitana** (), on ukrainalainen laulaja ja lauluntekijä. Vuonna 2003 soolouransa aloittanut Gaitana edusti Ukrainaa vuoden 2012 Eurovision laulukilpailussa Bakussa kappaleella ”Be My Guest”. Häntä on kutsuttu R&B-musiikin edelläkävijäksi Ukrainassa.

## Varhaiset vuodet
Essami syntyi Kiovassa Ukrainan SNT:ssä 29. syyskuuta 1979. Hänen äitinsä on ukrainalainen ja isänsä Kongon tasavallasta. Perhe muutti pian Gaitanan syntymän jälkeen Brazzavilleen. Vanhemmat erosivat Gaitanan ollessa viisivuotias, ja hän palasi tuolloin äitinsä kanssa takaisin Ukrainaan. Ukrainaan palatessaan Gaitana puhui vain ranskaa ja lingalaa. Gaitanan isä jäi Kongoon, jossa hän työskenteli kuljetusalalla ja nousi myöhemmin televiestintälaitoksen johtoon. Gaitanalla on Kongossa myös velipuoli.

Nuorena Gaitana harrasti pöytätennistä kilpatasolla ja harkitsi urheilu-uraa. Hän oli mukana pioneerikuorossa, joka sijoittui kolmanneksi televisioidussa Fant-loto Nadija -kilpailussa, ja lähti sen jälkeen 12-vuotiaana mukaan Altana-kuoroon. Gaitana opiskeli taloustiedettä ja meni sen jälkeen musiikkiopistoon, jossa opetteli soittamaan saksofonia. Teini-ikäisenä Gaitana tutustui Neuvostoliitossa tuolloin vieraaseen R&B-musiikkiin ystäviensä ulkomailta tuoman musiikin kautta.

## Musiikkiura
Gaitana liittyi vuonna 1998 Unity-jazzyhtyeeseen, jonka televisioesiintymiset kiinnittivät Lavina Music -levy-yhtiön huomion. Gaitana teki yhtiön kanssa levytyssopimuksen ja julkaisi esikoisalbuminsa *[[O tebe]]* joulukuussa 2003. Useat suositut singlet ja albumit tekivät hänestä yhden 2000-luvun ensimmäisen vuosikymmenen menestyneimmistä ukrainalaisista muusikoista. Hänet nimettiin Puolassa ja Ukrainassa käytyjen jalkapallon EM-kilpailujen 2012 viralliseksi ”ystäväksi”, ja hänen kappaleestaan ”Viva Europe!” tuli yksi turnauksen tunnuskappaleista.

Vuonna 2012 Gaitana osallistui Ukrainan euroviisukarsintoihin kappaleella ”Be My Guest”. Hän voitti karsinnat, ja hänestä tuli Ukrainan euroviisuedustaja. Gaitanan karsintavoiton ja valinnan jälkeen äärioikeistolaisen ja nationalistisen Svoboda-puolueen korkea-arvoinen jäsen esitti julkisuudessa rasistisia ja ulkomaalaisvastaisia kommentteja, joiden mukaan Gaitanan valinta loisi mielikuvan siitä, että Ukraina kuuluisi toiseen maanosaan ja vaikeuttaisi siten Ukrainan tietä Euroopan unioniin. Useat julkisuuden henkilöt ja muusikot asettuivat julkisuudessa puolustamaan Gaitanaa, joka vastasi olevansa ylpeä ukrainalaisuudestaan ja sanoi, ettei värillisten ukrainalaisten tulisi pelätä tai tuntea, että heidän pitäisi poistua maasta paremman elämän toivossa.

Bakussa järjestetyssä Eurovision laulukilpailussa Gaitana esiintyi toisessa semifinaalissa, jossa hän sijoittui kahdeksanneksi ja eteni siten finaaliin. Finaalissa hän sai 65 pistettä ja sijoittui 15:nneksi.

Gaitana julkaisi vuonna 2020 yhteistyössä Yhdistyneiden kansakuntien pakolaisjärjestön kanssa singlen ”A Paper Plane” maailman pakolaispäivää varten.

## Diskografia
;Albumit
* 
* 
* 
* 
* 
* 
* 
* 

## Lähteet

## Aiheesta muualla

* Gaitanan kotisivut
Junkkari (jumala)

**Junkkari** on jumala, joka mainitaan lappalaisten palvomaksi Christfried Gananderin *[[Mythologia Fennica|Mythologia Fennicassa]]* ja suomalaisten pakanajumalana Pehr Adrian Gaddin väitöskirjassa Ylä-Satakunnan oloista. Jo Johannes Gerhard Schefferuksen *[[Lapponia (kirja)|Lapponiassa]]* mainitaan lappalaisten palvovan Storjunkare -nimisiä epäjumalia, jotka hän liittää seitoihin. Schefferus mainitsee lähteenään muun muassa Samuel Rheenin teoksen *En kortt Relation om Lapparnes Lefwarne och Sedher, wijdskiepellsser, sampt i många Stycken Grofwe wildfarellsser* (1671).

Gaddin mukaan Junkkarille uhrattiin Pirkkalan, nykyisen Nokian, Viikissä sijaitsevalla Junkkarinmätäs-nimisellä kummulla. Samasta mäestä A. O. Heikel kertoo, kuinka "kansa kokoontui siihen kauppaa hieromaan ja uhraamaan jumalilleen" ja että "kristinusko oli tältä mättäältä ensin saarnattu pakanallisille pirkkalaisille."

Mythologia Fennicassa jumaluus esitellään nimellä *Junkker* tai *Junkari*, jota rukoillaan nimillä *Stor-Junker* ja *Lill-Junker*. Schefferus mainitsee Piitimen ja Luulajan lappalaisten suurjumaluuksiksi Thorin, Suurjunkkarin ja Auringon. Lappalaisten sanotaan jättävän poronsarvia palvontapaikalle.

Gustav Brakel kirjoitti vuonna 1829 valmistuneen kolminäytöksisen *Wäinämöinen*-näytelmän. Näytelmän kolmannen näytöksen tapahtumapaikkana on Brakelin mukaan Viikin kartanon mailla sijainnut muinainen uhripaikka Juntturinmäki, jolla on syysmarkkinoilla käyty kauppaa ja uhrattu ammoisina aikoina. Itse näytelmässä lapinoita vajoaa Jabmiaimoon kutsuen muun muassa Iso- ja Pikku-Junkeria nimeltä muiden saamelaisjumaluuksien ohessa.

Lappalaisten jumaluuden niimen on ajateltu liittyvän norjalaiseen virkanimitykseen *junkare*. Tämä etymologia mainitaan jo Lapponiassa ja Esaias Tegnér yhtyy tähän tulkintaan omissa sananselityksissään, Kustavi Grotenfedtin mielestä selitys on epäuskottava.

## Lähteet
Ludwig Göransson

**Ludwig Tomas Emil Göransson** (s. 1. syyskuuta 1984 Linköping, Ruotsi) on ruotsalainen säveltäjä, lauluntekijä ja äänitetuottaja. Hän on säveltänyt musiikkia esimerkiksi elokuviin *[[Oppenheimer (elokuva)|Oppenheimer]]*, *[[Creed (elokuva)|Creed]]* ja *[[Black Panther (elokuva)|Black Panther]]* sekä televisiosarjaan *[[The Mandalorian]]*. Hän on myös kirjoittanut useita lauluja ja tuottanut useita levyjä yhdessä muusikko Childish Gambinon kanssa.

## Teokset

### Elokuvamusiikki

### Televisiomusiikki

### Studioalbumit

## Palkinnot ja ehdokkuudet

### [[Grammy-palkinto|Grammy-palkinnot]]

### [[Oscar-palkinto|Oscar-palkinnot]]

### [[Primetime Emmy|Primetime Emmy -palkinnot]]

## Lähteet

## Aiheesta muualla

* 
*
Torviripsiäiset

**Torviripsiäiset** (*Tubulifera*) on ripsiäisten lahkoon kuuluva alalahko. Siihen kuuluvia hyönteisiä esiintyy Suomessa enimmäkseen maan keski- ja eteläosissa. 

Luokitus:
heimo *[[Phlaeothripidae]]*
* alaheimo *[[Idolothripidae]]*
** suku *[[Megathrips]]*
*** laji *[[Megathrips lativentis]]*
** suku *[[Bolothrips]]*
*** laji *[[Bolothrips bicolor]]*
*** laji *[[Bolothrips dentipes]]*
*** laji *[[Bolothrips icarus]]*
** suku *[[Cryptothrips]]*
*** laji *[[Cryptothrips nigripens]]*
** suku *[[Bacillothrips]]* 
*** laji *[[Bacillothrips nobilis]]*
* alaheimo *[[Phalaeothripinae]]*
** suku *[[Liothrips]]*
*** laji *[[Liothrips vaneeckei]]*
*** laji *[[Liothrips setnodis]]*
** suku *[[Haplothrips]]*
*** laji *[[Haplothrips acanthoscelis]]*
*** laji *[[Haplothrips aculeatus]]*
*** laji *[[Haplothrips alpester]]*
*** laji *[[Haplothrips angusticornis]]*
** suku *[[Xylaplothrips]]*
*** laji *[[Xylaplothrips fuliginosus]]*
** suku *[[Eurytrichothrips]]*
*** laji mäntylahotorviainen *(Eurytrichothrips affinis)*
** suku *[[Acanthothrips]]*
*** laji *[[Acanthothrips nodicornis]]*
** suku *[[Phalaeothrips]]*
*** laji *[[Phalaeothrips annulipes]]*
*** laji *[[Phalaeothrips bispinosus]]*
*** laji *[[Phalaeothrips coriaceus]]*
*** laji *[[Phalaeothrips denticauda]]*
** suku *[[Lispothrips]]*
*** laji *[[Lispothrips wasastjernae]]*
*** laji *[[Lispothips crassipes]]*
** suku *[[Cephalothrips]]*
*** laji *[[Cephalthrips monillicornis]]*
** suku *[[Hindsiothrips]]*
*** laji *[[Hindsiothrips oettingeni]]*
** suku *[[Brachythrips]]*
*** laji *[[Brachythrips flavicornis]]*
** suku *[[Hoplothrips]]*
*** laji *[[Hoplothrips carpathicus]]*
*** laji *[[Hoplothrips corticis]]*
*** laji *[[Hoplothrips fungi]]*
*** laji *[[Hoplothrips grisescens]]*
*** laji *[[Hoplthrips pallicornis]]*
*** laji *[[Hoplothrips pedicularius]]*
*** laji *[[Hoplothrips polysticti]]*
*** laji *[[Hoplthrips ulmi]]*
*** laji *[[Hoplothrips unicolor]]*
** suku *[[Maderothrips]]*
*** laji *[[Maderothrips longisetis]]*
** suku *[[Liophloeothrips]]*
*** laji *[[Liophloeothrips glaber]]*
*** laji *[[Liophloeothrips hungaricus]]*
** suku *[[Treherniella]]*
*** laji *[[Treherniella inferna]]*
** suku *[[Hoplandrothrips]]*
*** laji *[[Hoplandrothrips bidens]]*

## Lähteet

## Aiheesta muualla
* ITIS: Tubulifera 
* UniProt: Taxonomy - Tubulifera 
* https://laji.fi/MX.232135/images
Rautalaktaatti

**Rautalaktaatti** ((C3H5O3)2Fe) eli **ferrolaktaatti** on rauta- ja laktaatti-ionien muodostama ioniyhdiste. Yhdistettä käytetään muun muassa rautalisänä ja elintarvikkeiden lisäaineena.

## Ominaisuudet, valmistus ja käyttö
Huoneenlämpötilassa rautalaktaatti on vaaleaa kellanvihreää kiteistä ainetta. Yhdisteestä tunnetaan myös kidevedellinen trihydraatti ((C3H5O3)2Fe·3H2O). Aine liukenee hieman veteen. Se myös hapettuu helposti.

Rautalaktaattia valmistetaan rauta(II)sulfaatin ja kalsium- tai natriumlaktaatin reaktiolla tai rautajauheen ja maitohapon reaktiolla. 

Rautalaktaattia käytetään oliivien värjäämiseen, ja se toimii elintarvikkeissa myös happamuudensäätöaineena. Sen E-koodi on E585. Yhdistettä käytetään myös rautalisänä anemian hoidossa ja katalyyttinä.

## Lähteet
José Filipe Pereira da Silva

**José Filipe Pereira da Silva** (s. 5. lokakuuta 1975, Porto, Portugali) on portugalilainen filosofi, joka on toiminut teoreettisen filosofian professorina Helsingin yliopistossa 1. tammikuuta 2020 lähtien. Pereira da Silva toimii myös kaudella 2022-2025 tutkimusvaradekaanina Helsingin yliopiston humanistisessa tiedekunnassa.

Pereira da Silva väitteli tohtoriksi Porton yliopistossa vuonna 2009. Hän on erikoistunut tutkimuksessaan keskiajan filosofiaan.

## Julkaisut

* Pereira da Silva: *[[Robert Kilwardby]] on the Human Soul: Plurality of Forms and Censorship in the Thirteenth Century*. Leiden, Alankomaat: Brill, 2012.
* Pereida da Silva ja Mikko Yrjönsuuri (toim.): *Active Perception in the History of Philosophy: From Plato to Modern Philosophy*. Berliini: Springer, 2014.
* Brian Glenney ja Pereira da Silva (toim.): *The Senses and the History of Philosophy*. Abingdon, Englanti: Routledge, 2019.
* Pereira da Silva: *Robert Kilwardby*. Oxford: Oxford University Press, 2020.

## Lähteet

## Aiheesta muualla

* Pereira da Silva Helsingin yliopiston tutkimusportaalissa
* Pereira da Silva Google Scholarissa
* Pereira da Silva Helsingin yliopiston henkilöhaku-sivulla